На основу члана 44 Закона о култури („Службени гласник Републике Србије“, број 72/09), члана 37 Статута Града Ниша („Службени лист Града Ниша“, број 88/08) и члана 15 Одлуке о оснивању Народнe библиотеке "Стеван Сремац" („Службени лист Града Ниша“, број 2/ 11-пречишћен текст).

 Скупштина Града Ниша, на седници одржаној \_\_\_\_\_\_\_ 2014. године

донела је

**Р Е Ш Е Њ Е**

**I ДАЈЕ СЕ САГЛАСНОСТ** на Статут Народнe библиотеке "Стеван Сремац" Ниш, број 01-34/14 које је донео Управни одбор Установе на седници одржаној 17.01.2014. године.

**II** Решење доставити Народној библиотеци "Стеван Сремац" у Нишу и Управи за културу.

Број:

У Нишу,

**СКУПШТИНА ГРАДА НИША**

 Председник

Проф. др Миле Илић

***О б р а з л о ж е њ е***

Управни одбор установе Народнa библиотекa "Стеван Сремац", на седници одржаној дана 17.01.2014. године, донео је Статут Народнe библиотеке "Стеван Сремац", број 01-34/14 и доставио га Управи за културу на даље поступање.

Текст Статута Народнe библиотеке "Стеван Сремац", усклађен је са одредбама Закона о библиотечко-информационој делатности ("Службени гласник РС", бр. 52/2011) и са мишљењем Министарства културе и информисања. Поред основних одредби које садржи, у текст Статута уграђене су одредбе које се односе на проглашење зграде Библиотеке за културно добро - споменик културе, као и на Дан и славу установе. Измењен је услов за избор директора, у складу са Законом о библиотечко-информационој делатности. Термин библиотечка делатност промењен је у библиотечко-информациона делатност, а такође су разрађене и одредбе о надлежности Надзорног одбора Установе.

 Имајући у виду да је Статут Народнe библиотеке "Стеван Сремац" донет у складу са законом, прописима Града и циљевима оснивања Установе, предлаже се доношење Решења о давању сагласности на овај акт.

**У п р а в а з а к у л т у р у**

По овлашћењу-начелник

 Управе за културу

 Небојша Стевановић